Maak vol – brandstoftekort in Gauteng, KaapDie Brandstofkleinhandelaarsvereniging (FRA) sê daar is ŉ tekort aan sekere brandstowwe in Kaapstad en Gauteng. Die uitvoerende hoof van die FRA, Reggie Sibiya, sê sommige vulstasies in provinsie het aangemeld dat hulle al vir sowat ŉ week ŉ tekort aan sekere produkte. Hy sê daar is veral ŉ tekort aan diesel en 95-oktaan. Durban het verlede maand ‘n tekort aan diesel met ‘n lae swaelinhoud gehad. Sibiya sê verspreidingspunte in Alrode, Langlaagte, Watloo en Killarney ondervind afleweringsprobleme. Hy sê BP en Caltex is die ergste geraak. Volgens Sibiya word daar nie aan brandstofhandelaars gesê wat die oorsaak van die tekort is nie.